open-index/open-wikipedia-markdown huggingface dataset:
किरोड़ी लाल मीणा

**किरोड़ी लाल मीणा** (जन्म : 3 नवंबर 1951) भारत के एक राजनेता एवं पेशे से चिकित्सक हैं। उन्हें पूर्वी राजस्थान का दमदार नेता माना जाता है। उनकी छवि एक किसान नेता की है। 
किरोड़ी लाल जी को सब "बाबा" के नाम से भी जानते है।।राजस्थान का एक ही लाल किरोड़ी लाल किरोड़ी लाल

## व्यक्तिगत जीवन
किरोड़ी लाल मीणा का जन्म राजस्थान के महवा (दौसा) तहसील मे खोररा मुल्ला  में 1951 हुआ था। वे डॉक्टर की पढाई करने के बाद राजनीति में शामिल हो गए। 
इनकी पत्नी गोलमा देवी एक घरेलू महिला थी, पर बाद में राजनिति में आई और पहली बार में विधायक बनकर अशोक गहलोत सरकार में मंत्री बनीं।

## राजनैतिक जीवन
किरोड़ी लाल मीणा बीजेपी से जुड़कर कई बार विधायक, मंत्री बने। बाद में इससे अलग होकर पी. ए. संगमा की पार्टी राष्ट्रीय जनता पार्टी (राजपा ) में शामिल हो गए लेक़िन राजनैतिक सफलता नहीं मिली। एक बार दौसा से निर्दलीय सांसद भी चुने गए।

मीणा जी का राजनैतिक जीवन महवा तहसील के साँथा गाँव से माना जाता है।

## सन्दर्भ

1. https://web.archive.org/web/20151013001732/http://www.samacharjagat.com/detail/20153/03-10-2015/DR-Kirodi-Lal-led-by-Meena-Meena-Samaj-showed-strength 
2. https://web.archive.org/web/20140328153141/http://www.jagran.com/rajasthan/jaipur-9481363.html 
3. https://web.archive.org/web/20160304132032/http://rajasthanpatrika.patrika.com/story/rajasthan/kirodi-lal-meena-target-raje-cabinet-expansion-404272.html 
4. https://web.archive.org/web/20160305024920/http://aajtak.intoday.in/story/will-kirodi-lal-meena-damage-congress-and-bjp-1-747387.html 
5. https://web.archive.org/web/20160304131119/http://rajasthanpatrika.patrika.com/story/rajasthan/coming-days-kirodi-lal-meena-may-rejoin-bjp-361340.html 
6. https://web.archive.org/web/20151023185035/http://www.bhaskar.com/news/RAJ-KARO-MAT-latest-karauli-news-034057-2891220-NOR.html

श्रेणी:लोक सभा सदस्य
श्रेणी:राजस्थान से राजनीतिज्ञ
श्रेणी:1951 में जन्मे लोग
श्रेणी:जीवित लोग
श्रेणी:मीणा जनजाति के लोग 
श्रेणी:राजस्थान विधानसभा के विधायक
श्रेणी:राजस्थान विधायक 2023–2028
बायर नामांकन

[thumb|[कालपुरुष तारामंडल|शिकारी तारामंडल के तारे, जिनमें बायर नामांकन के यूनानी अक्षर दिख रहे हैं]]
**बायर नामांकन** तारों को नाम देने का एक तरीक़ा है जिसमें किसी भी तारामंडल में स्थित तारे को एक यूनानी अक्षर और उसके तारामंडल के यूनानी नाम से बुलाया जाता है। बायर नामों में तारामंडल के यूनानी नाम का सम्बन्ध रूप इस्तेमाल होता है। मिसाल के लिए, पर्णिन अश्व तारामंडल (पॅगासस तारामंडल) के तारों में से तीन तारों के नाम इस प्रकार हैं - α पॅगासाए (α Pegasi), β पॅगासाए (β Pegasi) और γ पॅगासाए (γ Pegasi)।

## क्या अल्फ़ा (α) तारा सबसे रोशन होता है?
जर्मन खगोलशास्त्री योहन बायर (Johann Bayer) ने सन् १६०३ में बायर नामांकन शुरू किया। उन्होंने अपनी तरफ़ से पूरी कोशिश की कि तारों का नामांकन उनकी प्रकाश की शक्ति के मुताबिक ही हो, लेकिन उस ज़माने में प्रकाश को माप पाना बहुत कठिन था और बहुत से तारामंडल हैं जिनमें अल्फ़ा नामांकित किया गया तारा उस तारामंडल का सब से रोशन तारा नहीं होता।

## चौबीस तारों से अधिक वाले तारामंडल
यूनानी वर्णमाला में सिर्फ चौबीस अक्षर हैं, जबकि बहुत से तारामंडलों में तो पचास से भी अधिक तारे होते हैं। ऐसे में यूनानी के आखरी अक्षर (ω, ओमेगा) के बाद अंग्रेज़ी वर्णमाला के छोटे अक्षर (a, b, c, वग़ैरह) इस्तेमाल होते हैं। इस विधि में पचासवे तारे का नाम "z" होगा। अगर पचास से भी ज़्यादा तारे हों तो फिर इक्यावनवे तारे से अंग्रेज़ी के बड़े अक्षरों (A, B, C, वग़ैरह) का प्रयोग शुरू हो जाता है। इस तरह से पूरे ७६ तारों को नाम दिए जा सकते हैं।

## इन्हें भी देखें
* तारामंडल

## टिप्पणी
:१. सुविधा के लिए यूनानी वर्णमाला के पहले कुछ अक्षर और उनका उच्चारण इस तरह हैं - α (अल्फ़ा), β (बेटा), γ (गामा), δ (डॅल्टा), ε (ऍप्सिलन), ζ (ज़ेटा), η (एटा), θ (थ़ेटा), ι (आयोटा), κ (काप्पा), λ (लाम्डा), μ (मू), ν (नू)।
:२. सम्बन्ध रूप को अंग्रेज़ी में पोज़ॅस्सिव कहते हैं और यह "का, के, की, रा रे, री" का सम्बन्ध दिखता है। प्राचीन यूनानी इस मामले में संस्कृत की तरह है। संस्कृत में संज्ञा का रूप इस्तेमाल के हिसाब से बदल जाता है। "बेटा" को संस्कृत में "पुत्र" कहते हैं। लेकिन अगर "पुत्र का नाम" कहना हो तो उस वाक्य में उस शब्द का सम्बन्ध रूप लगता है - "पुत्रस्य नाम"। आधुनिक भारतीय भाषाओँ में यही चीज़ कश्मीरी भाषा में भी देखी जाती है। इसी तरह यूनानी शब्द "पॅगासस" (Pegasus) एक परों वाले घोड़े (पर्णिन अश्व) के लिए है और यह एक तारामंडल का नाम है। अगर "पॅगासस का" कहना हो तो यह "पॅगासाए" (Pegasi) बन जाता है। "गामा पॅगासाई" (γ Pegasi) का मतलब है "पॅगासस का गामा (यानि तीसरा)" तारा।

## सन्दर्भ


श्रेणी:खगोलीय तालिकाएँ
श्रेणी:तारामंडल
श्रेणी:खगोलशास्त्र
श्रेणी:हिन्दी विकि डीवीडी परियोजना
मिथुन तारामंडल

thumb|मिथुन तारामंडल
thumb|बिना दूरबीन के रात में मिथुन तारामंडल की एक तस्वीर (जिसमें काल्पनिक लक़ीरें डाली गयी हैं)

**मिथुन** या **जॅमिनाई** (अंग्रेज़ी: Gemini) तारामंडल राशिचक्र का एक तारामंडल है। पुरानी खगोलशास्त्रिय पुस्तकों में इसे अक्सर दो जुड़वाँ बच्चों के रूप में दर्शाया जाता था।

## तारे
मिथुन तारामंडल में सत्रह मुख्य तारे हैं, हालांकि वैसे इसमें दर्ज़नों तारे स्थित हैं। कैस्टर और पॉलक्स इसके सबसे रोशन तारे है। शक्तिशाली दूरबीन से देखने पर ज्ञात होता है के कैस्टर वास्तव में छह तारों का मण्डल है। पॉलक्स के इर्द-गिर्द एक बड़ा ग्रह परिक्रमा करता है। इस तारामंडल में एक मक़बूज़ा नाम का तारा भी है, जिसका बायर नाम ज़ेटा जॅमिनोरम (ζ Geminorum) है। मक़बूज़ा का द्रव्यमान हमारे सूरज से दो लाख गुना से भी अधिक है।

## इन्हें भी देखें
* तारामंडल
* मिथुन राशि

## सन्दर्भ

*
श्रेणी:तारामंडल
श्रेणी:हिन्दी विकि डीवीडी परियोजना
पहलवान तारामंडल

thumb|पहलवान तारामंडल
[thumb|अँधेरी रात में पहलवान तारामंडल का दृश्य - लक़ीरें काल्पनिक हैं और तारों के साथ उनके [बायर नामांकन|बायर नाम लिखे हुए हैं]]
**पहलवान** या **हरक्यूलीज़** (अंग्रेज़ी: Hercules) तारामंडल अंतर्राष्ट्रीय खगोलीय संघ द्वारा घोषित तारामंडलों में से पाँचवा सबसे बड़ा तारामंडल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें से एक है और अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में भी यह शामिल है। इसका नाम प्राचीन यूनानी कथा साहित्य के एक पात्र "हरक्यूलीज़" पर रखा गया है और पुरानी खगोलशास्त्रिय पुस्तकों में इसे अक्सर एक पहलवान के रूप में दर्शाया जाता था।

## तारे
पहलवान तारामंडल में २२ मुख्य तारे हैं, हालांकि वैसे इसमें १०६ ज्ञात तारे स्थित हैं। वैज्ञानिकों का मानना है के इनमें से कम-से-कम १२ के इर्द-गिर्द ग्रह परिक्रमा कर रहे हैं।

## इन्हें भी देखें
* तारामंडल

श्रेणी:तारामंडल
श्रेणी:हिन्दी विकि डीवीडी परियोजना
*
बहिर्ग्रह

[thumb|[फ़ुमलहौत तारे के इर्द-गिर्द के आदिग्रह चक्र के धूल के बादल में फ़ुमलहौत बी ग्रह परिक्रमा करता हुआ पाया गया (हबल अंतरिक्ष दूरदर्शी द्वारा ली गई तस्वीर)]]
**बहिर्ग्रह** या **ग़ैर-सौरीय ग्रह** ऐसे ग्रह को कहा जाता है जो हमारे सौर मण्डल से बाहर स्थित हो।

सन् 1992 तक खगोलशास्त्रियों को एक भी ग़ैर-सौरीय ग्रह के अस्तित्व का ज्ञान नहीं था, लेकिन उसके बाद बहुत से ऐसे ग्रह मिल चुके हैं। 1 सितम्बर 2018 तक 3823 बहिर्ग्रह ज्ञात हो चुके थे। यह 2860 ग्रहीय मण्डल में थे और इनमें से 632 मण्डलों में एक से अधिक ग्रह थे। क्योंकि इनमें से अधिकतर को सीधा देखने के लिए तकनीकें अभी विकसित नहीं हुई हैं, इसलिए सौ प्रतिशत भरोसे से नहीं कहा जा सकता के वास्तव में यह सारे ग्रह मौजूद हैं, लेकिन इनके तारों पर पड़ रहे गुरुत्वाकर्षक प्रभाव और अन्य लक्षणों से वैज्ञानिक इनके अस्तित्व के बारे में विश्वस्त हैं।

अनुमान लगाया जाता है के सूरज की श्रेणी के लगभग 10% तारों के इर्द-गिर्द ग्रह परिक्रमा कर रहे हैं, हालांकि यह संख्या उस से भी अधिक हो सकती है। कॅप्लर अंतरिक्ष क्षोध यान द्वारा एकत्रित जानकारी के बूते पर कुछ वैज्ञानिकों ने अनुमान लगाया है के आकाशगंगा (हमारी गैलेक्सी) में कम-से-कम 50 अरब ग्रहों के होने की सम्भावना है। कैलिफोर्निया इंस्टीट्यूट ऑफ टेक्नोलॉजी के वैज्ञानिकों ने जनवरी 2013 में अनुमान लगाया कि आकाशगंगा में इस अनुमान से भी दुगने, यानि 100 अरब, ग्रह हो सकते हैं।

## इन्हें भी देखें
* बहिर्ग्रह खोज की विधियाँ
* बहिर्ग्रहशास्त्र
* सौर मण्डल
* ग्रहीय मण्डल

## बाहरी कड़ियाँ
* ग़ैर-सौरीय ग्रहों का ज्ञानकोश (अंग्रेज़ी में)
* नासा (अमेरिकी अंतरिक्ष संसथान) का तारों और ग़ैरसौरीय ग्रहों का कोष

## सन्दर्भ


श्रेणी:खगोलशास्त्र
श्रेणी:हिन्दी विकि डीवीडी परियोजना
*
श्रेणी:परग्रही चेतना की खोज
*
केप्लर अंतरिक्ष यान

thumb|निर्मित होते हुआ कॅप्लर अंतरिक्ष यान
**कॅप्लर अंतरिक्ष यान** (अंग्रेज़ी:Kepler spacecraft) अमेरिकी अंतरिक्ष अनुसन्धान संस्थान, नासा, का एक अंतरिक्ष यान है, जिसका काम सूरज से अलग किंतु उसी तरह अन्य तारों के इर्द-गिर्द ऐसे ग़ैर-सौरीय ग्रहों को ढूंढना है जो पृथ्वी से मिलते-जुलते हों। कॅप्लर को ७ मार्च २००९ में रोकेट के ज़रिये अंतरिक्ष में भेजा गया था, जहाँ यह अब पृथ्वी की परिक्रमा कर रहा है और अन्य तारों पर अपनी नज़रें रखे हुए है। अनुमान है कि यह कम-से-कम ३.५ वर्ष तक अपना कार्य करेगा।
## केपलर अंतरिक्ष दूरदर्शी
केपलर मिशन के अंतर्गत केपलर अंतरिक्ष दूरदर्शी पृथ्वी जैसे दिखने वाले ग्रहों और उनके सौरमण्डल की संभावनाओं का पता लगाता है।
केपलर दूरदर्शी ने एक चक्रीय द्विआधारी तारक व्यवस्था (circumbinary star system) की खोज की है। इसके अंतर्गत दो तारे एक दूसरे का चक्कर लगा रहे हैं और एक उपग्रह इन दोनों के चारों ओर चक्कर लगा रहा है। इस सौर मण्डल का नाम केप्लर-१६ बी और दोनों तारों के नाम क्रमशः ३४ बी और ३५ बी है।

## केपलर २२ बी

केपलर २२ बी एक सौर मण्डल के बाहर का ग्रह है। इसकी खोज केपलर अंतरिक्ष दूरदर्शी द्वारा की गयी है। यह ग्रह आवासीय क्षेत्र (habitant zone) में पाया गया है। केपलर मिशन के अंतर्गत यह पहला ग्रह है जो अपने सूर्य के आवासीय क्षेत्र में पाया गया है। केपलर २२ बी ग्रह की कुछ प्रमुख विशेषताएँ इस प्रकार हैं-
* पृथ्वी से ६०० प्रकाश वर्ष दूर।
* पृथ्वी से २.४ गुना बड़ा।
* २९० दिनों में अपने सूर्य का एक चक्कर पूरा करता है।
* द्रव रूप में जल की संभावना।
* औसत तापमान २२° सेंटीग्रेट होने का अनुमान

## इन्हें भी देखें
* केप्लर-१६ बी
* द्वितारा
* ग़ैर-सौरीय ग्रह
* नासा
* ईसा

## सन्दर्भ

श्रेणी:अंतरिक्ष यान
श्रेणी:हिन्दी विकि डीवीडी परियोजना
श्रेणी:खगोलशास्त्र
दक्षिण मीन तारामंडल

thumb|दक्षिण मीन तारामंडल
**दक्षिण मीन** या **पाइसिस ऑस्ट्राइनस** तारामंडल खगोलीय विषुवत वृत्त से दक्षिण में स्थित एक तारामंडल है। यह मीन तारामंडल के पास है लेकिन उस से दक्षिण में है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें से एक है और अन्तर्राष्ट्रीय खगोलीय संघ द्वारा जारी की गई ८८ तारामंडलों की सूची में भी यह शामिल है। फ़ुमलहौत इसका सब से रोशन तारा है।

## तारे
दक्षिण मीन तारामंडल में २१ ज्ञात तारे हैं जिनका बायर नामांकन किया जा चूका है। इनमें से ७ तारे मुख्य हैं और ३ तारों के इर्द-गिर्द ग़ैर-सौरीय ग्रह होने की बड़ी सम्भावना है। फ़ुमलहौत की परिक्रमा करता फ़ुमलहौत बी पहला ग़ैरसौरीय ग्रह था जिसकी तस्वीर खींची गयी थी। इससे पहले सारे ग़ैरसौरीय ग्रहों को उनके तारों पर पड़ रहे गुरुत्वाकर्षक प्रभाव और अन्य लक्षणों से ही जाना गया था।

## इन्हें भी देखें
* फ़ुमलहौत
* तारामंडल
* खगोलशास्त्र से सम्बन्धित शब्दावली

श्रेणी:तारामंडल
श्रेणी:हिन्दी विकि डीवीडी परियोजना
*
सादन का बास

**सादन का बास**, (मुंडफोडी) महवा तहसील, दौसा जिला, राजस्थान में बसा हुआ एक छोटा सा गाँव है। इसकी जनसंख्या लगभग 496 है।
सादन का बास पश्चिम में बाण गंगा नदी व पूर्व में अरावली पर्वत माला के बीच में बसा हुआ है।

इस गाँव में मीणा (मीमरोट) समाज के लोग रहते है। इस समाज की आराध्य देवी चामुण्डा माता व आराध्य देवता बन्जारा बाबा है। महवा-बाँदीकुई रोड इस गाँव के पास से गुजर रहा है। इसके पास घना जंगल एवं पहाड है, इस जंगल में एक बडा सा बाँध है। इन पर्वतो पर सिध्द बाबा का मन्दिर है।

## नामकरण
इस गाँव का नाम सादन का बास इसलिए रखा गया हैँ कि यहाँ के अधिकत्म लोग ध्रुमपान नहीं करते हैंँ। यहाँ पर एक प्राचीन प्राथमिक विधालय हैँ जिसमें आस-पास के गाँवो के बच्चे आते हैंँ।

## निकट
सादन का बास महवा से 17 किलोमीटर व मेहन्दीपुर बालाजी से 9 किलोमीटर दूर स्थित हैँ।

## इन्हें भी देखें
*दौसा जिला

## सन्दर्भ

## बाहरी कड़ियाँ
*Sadan Ka Bas, Nourangwara, Rajasthan 303509

श्रेणी:राजस्थान के गाँव
श्रेणी:दौसा जिला
मीनास्य तारा

[thumb|फ़ुमलहौत तारे के इर्द-गिर्द के [आदिग्रह चक्र के धूल के बादल में फ़ुमलहौत बी ग्रह परिक्रमा करता हुआ पाया गया (हबल अंतरिक्ष दूरबीन द्वारा ली गई तस्वीर)]]
**मीनास्य** या **फ़ुमलहौत**, जिसे बायर नामांकन के अनुसार α पाइसिस ऑस्ट्राइनाइ (α PsA) कहा जाता है, दक्षिण मीन तारामंडल का भी सब से रोशन तारा है और पृथ्वी के आकाश में नज़र आने वाले तारों में से भी सब से ज़्यादा रोशन तारों में गिना जाता है। यह पृथ्वी के उत्तरी गोलार्ध (हॅमिस्फ़ेयर) में पतझड़ और सर्दी के मौसम में शाम के वक़्त दक्षिणी दिशा में आसमान में पाया जाता है। यह पृथ्वी से २५ प्रकाश-वर्ष की दूरी पर है और इस से अत्यधिक अधोरक्त (इन्फ़्रारॅड) प्रकाश उत्पन्न होता है, जिसका अर्थ यह है के यह एक मलबे के चक्र से घिरा हुआ है।

ग़ैर-सौरीय ग्रहों की खोज में फ़ुमलहौत का ख़ास स्थान है क्योंकि यह पहला ग्रहीय मण्डल है जिसके एक ग्रह (फ़ुमलहौत बी) की तस्वीर खीची जा सकी थी।

## नाम
"फ़ुमलहौत" अरबी के "फ़ुम अल-हौत" () का बिगड़ा हुआ रूप है, जिसका अर्थ "व्हेल का मुँह" होता है। अंग्रेज़ी में फ़ुमलहौत को "Fomalhaut" लिखते हैं।

## वर्णन
फ़ुमलहौत एक छोटी उम्र का सितारा है और इसकी आयु १०-३० करोड़ साल अनुमानित की जाती है। अंदाज़ा लगाया जाता है के इसका इंधन इसे कुल मिलकर लगभग १०० करोड़ (यानि १ अरब) की जीवनी देता है। इसकी सतह का तापमान ८,७५१ केल्विन (८,४७८ डिग्री सेंटीग्रेड) के आसपास है। फ़ुमलहौत का द्रव्यमान हमारे सूरज से २.१ गुना, उसका व्यास (डायामीटर) सूरज से १.८ गुना और रोशनी की तीक्ष्णता सूरज से १८ गुना अधिक है।

## इन्हें भी देखें
* ग़ैर-सौरीय ग्रह
* दक्षिण मीन तारामंडल
* सबसे रोशन तारों की सूची
* खगोलशास्त्र से सम्बन्धित शब्दावली

## सन्दर्भ


श्रेणी:तारे
श्रेणी:ग़ैर-सौरीय ग्रह वाले तारे
श्रेणी:परितारकीय चक्र
श्रेणी:हिन्दी विकि डीवीडी परियोजना
श्रेणी:ऍम-प्रकार मुख्य-अनुक्रम तारे
श्रेणी:के-प्रकार मुख्य अनुक्रम तारे
श्रेणी:ए-प्रकार मुख्य अनुक्रम तारे
श्रेणी:दक्षिण मीन तारामंडल
फ़ुमलहौत बी

[thumb|[मीनास्य तारा|फ़ुमलहौत तारे के इर्द-गिर्द के आदिग्रह चक्र के धूल के बादल में फ़ुमलहौत बी ग्रह परिक्रमा करता हुआ पाया गया (हबल अंतरिक्ष दूरबीन द्वारा ली गई तस्वीर)]]
thumb|फ़ुमलहौत तारे के इर्द-गिर्द की धूल में फ़ुमलहौत बी का एक काल्पनिक चित्र

**फ़ुमलहौत बी** पृथ्वी से २५ प्रकाश-वर्ष दूर स्थित एक ग़ैर-सौरीय ग्रह है जो दक्षिण मीन तारामंडल के फ़ुमलहौत तारे की परिक्रमा कर रहा है। इसे २००८ में हबल अंतरिक्ष दूरबीन द्वारा ली गई तस्वीरों के ज़रिये ढूँढा गया था। यह अपने तारे की ११५ खगोलीय इकाई की दूरी पर परिक्रमा कर रहा है।

## विवरण
फ़ुमलहौत बी का व्यास (डायामीटर) हमारे सौर मण्डल के सब से बड़े ग्रह, बृहस्पति के लगभग बराबर है। इसके द्रव्यमान (मास) का ठीक पता नहीं लेकिन अंदाज़ा लगाया जाता है के यह बृहस्पति के आधे से लेकर बृहस्पति के तीन गुना तक हो सकता है। अनुमान लगाया जाता है के इसके इर्द-गिर्द एक मलबे का चक्र है जिसका व्यास बृहस्पति से २०-४० गुना है। तुलना के लिए शनि के छल्लों का "ए छल्ला" शनि के केंद्र से केवल २ बृहस्पति व्यासों की दूरी पर है। सोच है के इतनी अधिक दूरी पर यह मलबा भविष्य में उपग्रही छल्ले नहीं बल्कि उपग्रह बनाएगा। इस बात का संकेत इससे भी मिलता है के बृहस्पति के प्राकृतिक उपग्रहों में से बड़े वाले उपग्रह भी अपने ग्रह के केंद्र से लगभग इतनी दूरी पर हैं।

## इन्हें भी देखें
* ग़ैर-सौरीय ग्रह
* फ़ुमलहौत
* दक्षिण मीन तारामंडल

श्रेणी:ग्रह
श्रेणी:बहिर्ग्रह
श्रेणी:हिन्दी विकि डीवीडी परियोजना
श्रेणी:दक्षिण मीन तारामंडल
ग्लीज़ ५८१

**ग्लीज़ ५८१** पृथ्वी से २२ प्रकाश वर्ष दूर तुला तारामंडल में स्थित M3V श्रेणी एक लाल बौना तारा है। वैज्ञानिकों का अनुमान है के इसके इर्द-गिर्द कम-से-कम चार ग्रह परिक्रमा कर रहें हैं, जिनके नाम ग्लीज़ ५८१ ई, ग्लीज़ ५८१ बी, ग्लीज़ ५८१ सी और ग्लीज़ ५८१ जी हैं। संभव है के इस ग्रहीय मण्डल में दो और ग्लीज़ ५८१ डी और ग्लीज़ ५८१ ऍफ़ नाम के ग्रह हों लेकिन इसका अभी पक्का पता नहीं चल पाया है। २०१० में यह पाया गया के "ग्लीज़ ५८१ जी" इस तारे के वासयोग्य क्षेत्र के बिलकुल बीच में था, लेकिन २०११ में यह घोषणा की गयी के "ग्लीज़ ५८१ डी" पर पृथ्वी के जैसे जीवन होने की संभावना है। पृथवी जैसे जीवन को सामान्यतः तरल जल और भोजन के रूप मे ऊर्जा श्रोत की प्रमुख आवश्यकता होती है।

इस तारे ने तब मीडिया का ध्यान आकर्षित किया जब सन २००७ मे इसके वासयोग्य क्षेत्र के नजदीक ग्लीज़ ५८१ सी ग्रह मिला। उत्साह तब बहुत बड़ गया जब सितम्बर २०१० मे इसके तारा मंडल मे ग्लीज़ ५८१ जी ग्रह मिला, जो की इसके वासयोग्य क्षेत्र के एकदम बीजो-बीच था और तरल पानी और जीवन की सभी जरुरतो के लिये वहाँ सबसे ज्यदा उपयुक्त था।

## ग्रहीय मंडल

## सन्दर्भ


## इन्हें भी देखें
* ग़ैर-सौरीय ग्रह
* वासयोग्य क्षेत्र
* तुला तारामंडल

श्रेणी:तारे
श्रेणी:ग़ैर-सौरीय ग्रह वाले तारे
श्रेणी:हिन्दी विकि डीवीडी परियोजना
श्रेणी:ऍम-प्रकार मुख्य-अनुक्रम तारे
श्रेणी:तुला तारामंडल
वासयोग्य क्षेत्र

thumb|वासयोग्य क्षेत्र कहाँ है यह तारे पर निर्भर है (ऊपर-नीचे तारों का आकार है, दाएँ-बाएँ तारे से दूरी है)
खगोलशास्त्र में किसी तारे का **वासयोग्य क्षेत्र** (habitable zone) उस तारे से उतनी दूरी का क्षेत्र होता है जहाँ पृथ्वी जैसा ग्रह अपनी सतह पर द्रव (लिक्विड) अवस्था में पानी रख पाए और वहाँ पर जीव जी सकें। अगर कोई ग्रह अपने तारे की परिक्रमा वासयोग्य क्षेत्र से ज़्यादा पास कर रहा है तो सम्भावना अधिक है के उसपर पानी उबल कर लगभग ख़त्म हो जाएगा और उस ग्रह के वातावरण का तापमान भी जीव-जंतुओं के लिए बहुत अधिक गरम होगा। अगर इसके विपरीत कोई ग्रह अपने तारे के वासयोग्य क्षेत्र से ज़्यादा दूरी पर होगा तो उस पर बहुत सर्दी होगी और अगर पानी मौजूद भी हुआ तो सख्त बर्फ़ में जमा हुआ होगा और तारे से मिलने वाला प्रकाश भी शायद इतना कमज़ोर होगा के उसकी उर्जा पौधे जैसे जीवों के लिया काफ़ी नहीं है।

किसी तारे का वासयोग्य क्षेत्र उस तारे से कितनी दूरी पर है यह बात उस तारे पर निर्भर करती है। अगर तारा अधिक तेज़ी से विकिरण (रेडीएशन) देता है और बड़ा है, तो उसका वासयोग्य क्षेत्र किसी छोटे या अधिक ठन्डे तारे से अधिक दूरी पर होगा।

## गोल्डीलॉक्स क्षेत्र
"वासयोग्य क्षेत्र" को अंग्रेज़ी में "हैबिटेबल ज़ोन" (habitable zone) कहा जाता है। अंग्रेज़ी की मशहूर "गोल्डीलॉक्स" की कहानी से प्रेरित होकर इस क्षेत्र को कभी-कभी "गोल्डीलॉक्स ज़ोन" (Goldilocks zone) भी बुलाया जाता है।

## इन्हें भी देखें
* ग़ैर-सौरीय ग्रह

## सन्दर्भ

श्रेणी:परग्रही जीवन
श्रेणी:खगोल जीवविज्ञान
श्रेणी:तारे
श्रेणी:खगोलशास्त्र
श्रेणी:परग्रही चेतना की खोज
श्रेणी:हिन्दी विकि डीवीडी परियोजना
तुला तारामंडल

**तुला** या **लीब्रा** (अंग्रेज़ी: Libra) तारामंडल राशिचक्र का एक तारामंडल है। पुरानी खगोलशास्त्रिय पुस्तकों में इसे अक्सर एक तराज़ू के रूप में दर्शाया जाता था। यह तारामंडल काफ़ी धुंधला है और इसके तारे पृथ्वी से ज़्यादा रोशन नहीं लगते। इसमें शामिल ग्लीज़ ५८१ तारे का अपना ६ ग्रहों वाला ग्रहीय मण्डल है, जिसमें से एक उस तारे के वासयोग्य क्षेत्र में स्थित है।

## तारे
तुला तारामंडल में छह मुख्य तारे हैं, हालांकि वैसे इसमें ४६ तारे ज्ञात हैं। इसके चार सबसे रोशन तारे एक चकोर बनाते हैं और इस प्रकार हैं -

अल्फ़ा लीब्राए और बीटा लीब्राए संस्कृत में विशाख नामक नक्षत्र कहलाते हैं। अथर्व वेद में यह दो तारे समृद्धि के प्रतीक माने गए हैं।

## चित्रदीर्घा

LibraCC.jpg|तुला तारामंडल की रात को ली गयी एक तस्वीर (लक़ीरें काल्पनिक हैं)


## इन्हें भी देखें
* तारामंडल

## सन्दर्भ

श्रेणी:तारामंडल
श्रेणी:हिन्दी विकि डीवीडी परियोजना
*
रैखिक शक्ति आपूर्ति

right|thumb|250px|बीजेटी और आप-एम्प की सहायता से 'रैखिक शक्ति आपूर्ति' का स्कीमैटिक
**रैखिक शक्ति आपूर्ति** (लिनियर पॉवर सप्लाई) वह शक्ति आपूर्ति है जिसमें आउटपुट को नियंत्रित करने वाली मुख्य शक्ति-युक्ति 'लिनियर रेंज' में काम करती है न कि 'स्विच मोड' या आन-आफ मोड में नहीं।

उदाहरण के लिये १५ वोल्ट आउटपुट वाला 7815 वोल्टेज नियंत्रक आईसी एक रैखिक शक्ति आपूर्ति है। इसी तरह 7812, 7805, 7915, 7912 आदि भी लिनियर पॉवर सप्लाई ही हैं।

## विशिष्तताएँ
* आउटपुट का नियंत्रण बेहतर होता है। (कन्ट्रोल बैण्डविथ अधिक होती है)
* कम रव (न्वाजय) एवं ईएमआई
* शक्ति नियंत्रक युक्ति (डिवाइस) में विद्युत उर्जा का क्षय होता है जो उष्मा के रूप में प्रकट होती है एवं इसे गरम करती है। इसे ठंडा बनाये रखने के लिये अलग से उर्जा व्यय करके ट्ण्डा करना पड़ता है।
* इसकी दक्षता (efiiciency) कम होती है।
* इनका आकार एवं भार समान केवीए रेटिंग की एसएमपीएस की अपेक्षा बड़ा होता है।

## इन्हें भी देखें
* स्विच मोड पॉवर सप्लाई

श्रेणी:शक्ति इलेक्ट्रॉनिकी
त्राय

**त्राय** (यूनानी : Ἴλιον, लातिन : Trōia और Īlium; तुर्की : Truva और Troia ; अंग्रेजी : Troy) वर्तमान तुर्की के ऊतरी-पश्चिमी अंतोलिया में स्थित एक नगर था। यह मिथकीय तथा वास्तविक शहर दोनो ही था। इसका उल्लीख ईलियद और कई अन्य यूनानी काव्यों में वर्णित ट्रॉजन युद्ध का केन्द्र बिन्दु था। 

## इन्हें भी देखें
* ईजियाई सभ्यता
* काठ का घोड़ा

## बाहरी कड़ियाँ
* सामान्य
** Troy on the Internet Educational website, University of Cincinnati
* Archaeology
** Project Troia - The new excavations at Troy
*** digital reconstructions of the city
*** Greek, Roman and Byzantine Pottery at Ilion (Troia)
*** Coins from Ilion (Troia)
** Troy VII and the Historicity of the Trojan War
 
* भूगोल
** *[https://web.archive.org/web/20110605114130/http://www.udel.edu/PR/UDaily/2003/troy030303.html Geology corresponds with Homer’s description of ancient Troy]*, article by Neil Thomas on the University of Delaware site.

* मीडिया
** 

श्रेणी:तुर्की के पुरातात्विक स्थान
श्रेणी:नष्ट नगर
श्रेणी:यूनानी मिथकीय स्थान
आंद्रे ब्लॉक

**आंद्रे ब्लॉक** (André Bloc) (जन्म : 23 मई 1896 – 8 नवम्बर 1966) फ्रांस का वास्तुविद, मूर्तिकार, सम्पादक तथा अनेकों विशिष्त पत्रिकाओं का संस्थापक था। उसने सन् १९४९ में ग्रुप इस्पेस (Groupe Espace) की स्थापना की।

उसका जन्म अल्जियर्स में हुआ था और मृत्यु भारत में हुई।

## साहित्यिक कृतियाँ
* *L'Architecture d'aujourd'hui*, 1930
* *Aujourd'hui*, 1955.

## बाहरी कड़ियाँ
* आंद्रे ब्लॉक: एक खतरनाक ज्ञानी

श्रेणी:फांसीसी आर्किटेक्ट
सूई

**सूई** कई कार्यों में प्रयुक्त होती है और कई प्रकार की होती है-

*बुनाई की सुई या बुनने की सलाई (Knitting needle) - बुनाई का एक औजार जो उतना नुकीला नहीं होता जितना सीने की सुई।

* सिलाई की सुई 

* सूई (शरीर में दवा घुसाने वाली)

* अन्य सूइयाँ
किंवदंती

**किंवदंती** दृष्टांत स्वरूप उल्लेख की जानेवाली विपर्यस्त अथवा असंबद्ध इतिहास की घटनाओं के आधार पर लोकजीवन में प्रचलित कथाओं को कहते हैं। सामान्यत: इस शब्द का प्रयोग दंतकथा और अनुश्रुति के रूप में किया जाता है किंतु इससे ध्वनित होने वाली कथाएँ उनसे किंचित भिन्न होती हैं।

## इन्हें भी देखें
* शहरी किंवदंती

श्रेणी:कथाएँ
देवीदत्त शर्मा

**देवीदत्त शर्मा** () एक उद्यमी और अन्वेषी व्यक्ति थे। उन्होने 'उद्योग मंदिर' की स्थापना की थी। उन्होने कई चीजों का विकास (आविष्कार) किया। उन्होंने इन स्वनिर्मित वस्तुओं का घूम-घूम कर काफी प्रचार किया। वह राष्ट्रीय चेतना का काल था। स्वदेशी वस्तुओं और राष्ट्रभाषा के उत्थान के लिये लोगों में ललक थी। देवीदत्त जी ने घरेलू औषधि विज्ञान, विविध उद्योग-धन्धों तथा अध्यात्म पर भी काफी कार्य किया। पहाड़ में प्रचलित स्याही बनाने, कागज बनाने, जड़ी-बूटियों से औषधियाँ, सुरमा, दंतमंजन और साबुन बनाने की कला का उन्होंने जीर्णोद्धार किया। उनके बनाये देवी दंतमंजन, देवी वज्रदन्ती और देवी चर्बी-रहित शुद्ध साबुन को लोगों ने काफी सराहा। उनकी लिखी ‘हिमालय जड़ी-बूटी प्रकाश’ पुस्तक वन-विभाग के प्रत्येक कर्मचारी के लिए अनिवार्य कर दी गई थी। उनकी हिन्दी, उर्दू और अंग्रेजी मिश्रित विद्या भरी पुस्तक जो किंडरगार्टन बक्सा नं० एक के साथ दी जाती थी, की लोकप्रियता का अनुमान इस बात से लगाया जा सकता है कि सन् 1962 में उसका 2,000 पुस्तकों वाला 20वाँ संस्करण छप चुका था।

सन् 1911 में देवीदत्त ने कलकत्ते में अपनी खोज का पंजीकरण कराया। सन् 1914 में उन्हें अलीगढ़ में आयोजित प्रदर्शनी में ताम्रपत्र और 1933 में देहली की अखिल भारतीय स्वदेशी प्रदर्शनी में रजत पदक से सम्मानित किया गया। उनके ‘उद्योग मन्दिर’ में दर्जन भर लोग कार्य करते थे। वहाँ नाना प्रकार की शिक्षण सामग्री का निर्माण होता था। शक्ल पहचानने की पिटारियाँ, गणित सिखाने के बक्से, गिनती की छोटाई-बढ़ाई समझाने के बक्से, अंक तथा पहाड़े सिखाने के चार्ट, अक्षर सिखाने का सिनेमा, गोलियों वाले फ्रेम, लकड़ी व टिन के अक्षर, स्याही, चाकू, लाकेट के बक्से जैसे एक सौ से भी अधिक प्रकार के बक्सों का उन्होंने निर्माण किया।

## जीवन परिचय
देवीदत्त का जन्म सन् 1883 में महरगाँव (नैनीताल) के समीपवर्ती एक गाँव में लक्ष्मीदत्त शर्मा के घर में हुआ था। उनके साथ प्रकृति और परिवार दोनों ने विश्वासघात किया। उनके दो पुत्रों में से उनका चहेता पुत्र विक्षिप्त हो गया था और दूसरा दर्पवश बौराया था। विक्षिप्त ने तो उन्हें लाचारीवश क्लेश दिया जबकि द्वितीय ने शारीरिक यंत्रणा देकर उनका जीवन दूभर बनाया। निश्चय ही यह दो जीवनादर्शां का टकराव था। शायद परिवार वालों को भी शर्मा जी की दिनचर्या से नफरत थी। वे जितने दिन गाँव में रहते, प्रातः-सायं एक हाथ और दूसरे में कुदाल लेकर घूमते और आगाह करते रहते। मार्ग के दोनों ओर के मानवमल को ढाँकना, कीचड़ को पाटना, जलस्रोत को साफ रखना और सर्वत्र सफाई करना उनका नित्य कर्तव्य था। पर विडम्बना थी कि घंटी की आवाज सुना कर, सफाई में एकाकी जुटकर भी सदियों से चली आयी गंदगी की आदत से वे लोगों को पूर्णतः मुक्त न कर सके। उनका पहनावा भी अति साधारण था। उनके पास दो बड़े थैले होते थे, जिनमें उनके द्वारा निर्मित वस्तुएँ भरी होती थीं। उनकी सबसे बड़ी पहचान थी 42 इंची, 16 सीकों वाला विशाल छाता, जो उनकी विज्ञापन और दुकान दोनों था। छाते के कपड़े पर सफेद रंग से बड़े-बड़े अक्षरों में उनका संदेश लिखा होता था। भला ऐसे ‘महाछत्रक’ को परिवार वाले क्यों कर चाहते ? खाली समय वे छाता तान, चद्दर बिछा कर सड़क के किनारे बैठकर अपने कपड़ों को सिलते रहते थे।

## बाहरी कड़ियाँ
* अपनों ने ही भुला दिया देवी दत्त शर्मा को

श्रेणी:भारतीय उद्यमी
रेल दावा अधिकरण

रेल प्रशासन को सौंपे गए समान के खो जाने, क्षय हो जाने या सुपुर्दगी न होने तथा यात्रियों के हताहत होने की दशा मे अथवा यात्री को रेल दुर्घटना मे हुई हानि की दशा मे रेल प्रशासन की जवाबदेही रेल अधिनियम-१९८९ मे इंगित है। रेल दुर्घटना के विक्टिम या रेल यात्रा के दौरान यात्रियों को हुई हानि की स्थिति मे रेल उपयोगकर्ताओ को शीघ्र मुवावजा देने के लिए या किराया और माल भाडे की वापसी के मामलो के त्वरित निर्णय देने के लिए **रेल दावा अधिकरण** (Railway Claims Tribunal) की स्थापना की गई थी। ऐसा सोचा गया था की इस तरह का न्यायिक और तकनिकी सदस्यों वाला दावा अधिकरण जिसकी पीठ देश के विभिन्न भागो मे हो रेल उपयोगकर्ताओ को अतिशीघ्र राहत देगा और नागरिक न्यायालयों का भार कम करेगा।

श्रेणी:भारतीय रेल
द्वितारा

[thumb|[हबल अंतरिक्ष दूरदर्शी|हबल दूरबीन से ली गयी व्याध तारे की तस्वीर जिसमें अमुख्य "व्याध बी" तारे का बिंदु (बाएँ, निचली तरफ़) मुख्य व्याघ तारे से अलग दिख रहा है]]
**द्वितारा** या **द्विसंगी तारा** दो तारों का एक मंडल होता है जिसमें दोनों तारे अपने सांझे द्रव्यमान केंद्र (सॅन्टर ऑफ़ मास) की परिक्रमा करते हैं। द्वितारों में ज़्यादा रोशन तारे को **मुख्य तारा** बोलते हैं और कम रोशन तारे को **अमुख्य तारा** या "साथी तारा" बोलते हैं। कभी-कभी द्वितारा और दोहरा तारा का एक ही अर्थ निकला जाता है, लेकिन इन दोनों में भिन्नताएँ हैं। दोहरे तारे ऐसे दो तारे होते हैं जो पृथ्वी से इकठ्ठे नज़र आते हों। ऐसा या तो इसलिए हो सकता है क्योंकि वे वास्तव में द्वितारा मंडल में साथ-साथ हैं या इसलिए क्योंकि पृथ्वी पर बैठे हुए वे एक दुसरे के समीप लग रहे हैं लेकिन वास्तव में उनका एक दुसरे से कोई सम्बन्ध नहीं है। किसी दोहरे तारे में इनमें से कौनसी स्थिति है वह लंबन (पैरलैक्स) को मापने से जाँची जा सकती है।

## अन्य भाषाओँ में
अंग्रेज़ी में "द्वितारे" को "बाइनरी स्टार" (binary star) और "दोहरे तारे" को "डबल स्टार" (double star) कहा जाता है। गुजराती में "द्वितारे" को "द्विसंगी तारो" (દ્વિસંગી તારો) कहा जाता है। फ़ारसी में द्वितारे को "सितारा-ए-दोताई" (, तेहरानी उच्चारण: सेतोरे-ए-दोतौई) कहा जाता है।

## इन्हें भी देखें
* दोहरा तारा
* खगोलशास्त्र से सम्बन्धित शब्दावली

## सन्दर्भ


श्रेणी:तारे
श्रेणी:खगोलशास्त्र
श्रेणी:हिन्दी विकि डीवीडी परियोजना
*
श्रेणी:बहिर्ग्रहशास्त्र
दोहरा तारा

खगोलशास्त्र में **दोहरा तारा** दो तारों का ऐसा जोड़ा होता है जो पृथ्वी से दूरबीन के ज़रिये देखे जाने पर एक-दुसरे के समीप नज़र आते हैं। ऐसा दो कारणों से हो सकता है -
* ये दो तारे वास्तव में ही एक दुसरे से सम्बन्ध रखते हैं और एक द्वितारा हैं जिसमें दोनों एक दुसरे से गुरुत्वाकर्षण के प्रभाव से इकठ्ठे हैं
* ये सिर्फ पृथ्वी से देखने में ही पास लगते हैं (जिस तरह से दूर एक-के-पीछे-एक दो पहाड़ एक-दुसरे के पास लग सकते हैं, जबकि एक के पास जाने पर पता लगता है के उनमें मीलों का फ़ासला भी हो सकता है

## अन्य भाषाओँ में
अंग्रेज़ी में "दोहरे तारे" को "डबल स्टार" (double star) और "द्वितारे" को "बाइनरी स्टार" (binary star) कहा जाता है। अरबी में "दोहरे तारे" को "नजूम मज़दूज" () कहा जाता है।

## इन्हें भी देखें
* द्वितारा
* खगोलशास्त्र से सम्बन्धित शब्दावली

श्रेणी:दोहरे तारे
श्रेणी:तारे
श्रेणी:खगोलशास्त्र
श्रेणी:हिन्दी विकि डीवीडी परियोजना
श्रेणी:बहुतारे
अवगम

thumb|नॅकर क्यूब और रुबिन गुलदस्ते ऐसे दो चित्र हैं, जिनका प्रत्यक्षीकरण एक से अधिक प्रकार से कियाजा सकता है
अपने वातावरण के बारे में इन्द्रियों द्वारा मिली जानकारी को संगठित करके उस से ज्ञान और अपनी स्थिति के बारे में जागरूकता प्राप्त करने की प्रक्रिया को **अवगम** या **प्रत्यक्षण** (perception) कहते हैं। इंद्रियों से प्राप्त किये गये ज्ञान को **प्रत्यक्ष** कहते हैं।

प्रत्यक्षण, तंत्रिका तंत्र (नर्वस सिस्टम) में संकेतों के प्रवाह से पैदा होता है और यह संकेत स्वयं इन्द्रियों पर होने वाले किसी प्रभाव से पैदा होते हैं। उदाहरण के लिए, आँखों के दृष्टि पटल (रॅटिना) पर प्रकाश पड़ने से दृश्य का बोध उत्पन्न होता है, नाक में गंध-धारी अणुओं के प्रवेश से गंध का बोध उत्पन्न होता है और कान के पर्दों पर हवा में चलती हुई दबाव तरंगों के थपेड़ों से ध्वनि का बोध होता है। लेकिन बोध सिर्फ इन बाहरी संकेतों के मिलना का सीधा-साधा नतीजा नहीं है, बल्कि इसमें स्मृति, आशा और अतीत की सीखों का भी बहुत बड़ा हाथ होता है।

## इन्हें भी देखें
* मानसिक प्रक्रिया
* ज्ञान
* तंत्रिका तंत्र
* इन्द्रियबोध

## बाहरी कड़ियाँ
*प्रत्यक्षीकरण - परिभाषा, अर्थ, विशेषता, प्रक्रिया और सिद्धान्त

## सन्दर्भ


श्रेणी:मनोविज्ञान
श्रेणी:ज्ञान
श्रेणी:बोध
श्रेणी:हिन्दी विकि डीवीडी परियोजना
दृश्य बोध

[thumb|right|300px|मानव [मस्तिष्क का का प्रमस्तिष्क प्रांतस्था (सरीब्रल कोर्टेक्स) वाला हिस्सा दृष्टि बोध के लिए इस्तेमाल होता है - कुछ वैज्ञानिकों का मानना है के जामुनी रंग का बहाव उन संकेतों के बारे में होता है जो यह बातें के देखी गई चीजें कहाँ हैं जबकि हरा रंग का प्रवाह यह अर्थ निकलता है के क्या देखा जा रहा है]]
**दृश्य बोध** आँखों में पहुँचने वाले प्रकाश में निहित जानकारी से देखी गई चीज़ों के बारे में बोध उत्पन्न होने की प्रक्रिया को कहते हैं। सामान्य हिन्दी में दृश्य बोध को **दृष्टि** और **नज़र** भी बुलाया जाता है। दृश्य बोध के लिए शरीर के बहुत से अंगों का प्रयोग होता है, जैसे की आँखें और मस्तिष्क का प्रमस्तिष्क प्रांतस्था (सरीब्रल कोर्टेक्स).

## अन्य भाषाओँ में
अंग्रेज़ी में "दृश्य बोध" को "विझ़ुअल परसॅप्शन" (visual perception) कहते हैं। "विझ़ुअल" शब्द को सही बोलने के लिए झ़ के उच्चारण पर ध्यान दें क्योंकि यह "ज़" और "झ" दोनों के उच्चारण से भिन्न है।

## इन्हें भी देखें
* बोध
* आँख
* मस्तिष्क

श्रेणी:बोध
श्रेणी:हिन्दी विकि डीवीडी परियोजना
*
झ़

right|thumb
right|thumb|झ़ की ध्वनि सुनिए
**झ़** देवनागरी लिपि का एक वर्ण है। इसका प्रयोग हिंदी-उर्दू (उर्दू: ژ) में केवल गिनती के ही शब्दों में होता है, जैसे की "झ़ुझ़" (जो एक प्रकार की सेह या पोर्क्युपाइन होती है) और "अझ़दहा" (जिसे अंग्रेज़ी में ड्रैगन या dragon कहते हैं)। अंग्रेज़ी में इसका प्रयोग बहुत सारे शब्दों में होता है, जैसे की "टॅलिविझ़न" (television), "ट्रॅझ़र" (treasure यानि ख़ज़ाना), "विझ़न" (vision यानि दृष्टि या नज़र), "डिसिझ़न" (decision यानि फ़ैसला) और "डिविझ़न" (division यानि बाँटना या किसी चीज़ का भाग करना)। प्रथा के अनुसार "झ़" को कभी-कभी "ज़" लिख दिया जाता है जैसे की television को अक्सर "टेलिविज़न" लिख दिया जाता है हालाँकि यह पूरा सही नहीं है। अन्तर्राष्ट्रीय ध्वन्यात्मक वर्णमाला में इसके उच्चारण को ʒ के चिन्ह से लिखा जाता है और उर्दू में इसे ژ लिखा जाता है, जिस अक्षर का नाम "झ़े" है।

## घोष तालव्य-वर्त्स्य संघर्षी
झ़ को भाषाविज्ञान के नज़रिए से "घोष पश्वर्त्स्य संघर्षी" वर्ण कहा जाता है। अंग्रेजी में इसे वाएस्ड पलैटो-ऐल्वियोलर फ़्रिकेटिव (voiced palato-alveolar fricative) कहते हैं।

## पूर्वी पंजाबी और पश्चिमी हिन्दी में सहस्वानिकी
पूर्वी पंजाब और सुदूर पश्चिमी हिन्दी बोलने वाले क्षेत्रों में 'झ़' और 'य' में सहस्वानिकी देखी जाती है, जहाँ बहुत से लोग -
* अंग्रेज़ी शब्द "measure" (मॅझ़र यानि नापना) को "मॅयर" ya "मॅय्यर" बोलते हैं
* हिन्दी शब्द "यार" को "झ़ार" और "ये (यह)" को "झ़े" की तरह उच्चारित करते हैं
यह समपूरक (कंडीशनल) सहस्वानिकी होती है, जिसमें शब्द के शुरू में आने वाले 'झ़' और 'य' को 'झ़' ही बोला जाता है और शब्द के बीच में आने वाले 'झ़' और 'य' को 'य' ही बोला जाता है।

## ग़लत उच्चारण
'झ़' की ध्वनि का उच्चारण कईं लोग ग़लती से 'ज', 'ज़' या 'झ' से मिलता-जुलता कर देते हैं। इस से कभी-कभी शब्दों का अर्थ बदल कर ग़लत अर्थ निकल आता है। उदाहरण के लिए अगर अंग्रेज़ी शब्द "version" को "वर्झ़न" की जगह "वर्जन" उच्चारित करें जो बहुत से अंग्रेज़ी मातृभाषी इस "virgin" समझेंगे जिसका अर्थ "कुंवारा/कुँवारी" है और जो अब अंग्रेज़ी में एक सेक्स से सम्बंधित संवेदनशील शब्द है।

## इन्हें भी देखिये
* देवनागरी
* अन्तर्राष्ट्रीय ध्वन्यात्मक वर्णमाला
* झ, ज, ज़

श्रेणी:देवनागरी वर्णमाला
श्रेणी:हिन्दी विकि डीवीडी परियोजना
श्रेणी:संघर्षी व्यंजन
ज़

right|thumb|ज़ की ध्वनि सुनिए
**ज़** देवनागरी लिपि का एक वर्ण है। हिन्दी-उर्दू के कई शब्दों में इसका प्रयोग होता है, जैसे की ज़रुरत, ज़माना, आज़माइश, ज़रा और ज़ंग। अन्तर्राष्ट्रीय ध्वन्यात्मक वर्णमाला में इसके उच्चारण को z के चिन्ह से लिखा जाता है और उर्दू में इसको ز लिखा जाता है, जिस अक्षर का नाम ज़े है।

## घोष वर्त्स्य संघर्षी
ज़ को भाषाविज्ञान के नज़रिए से "घोष वर्त्स्य संघर्षी" वर्ण कहा जाता है। अंग्रेजी में इसे "वाएस्लेस ऐल्वियोलर फ़्रिकेटिव" (voiced alveolar fricative) कहते हैं)।

## भारतीय भाषाओं में
'ज़' की ध्वनी के बारे में एक ग़लत धारणा है के इसे भारत में केवल अरबी-फ़ारसी या अंग्रेजी के शब्दों की वजह से ही मान्यता प्राप्त है। भारत में कई भाषाओं में यह संस्कृत से उत्पन्न मूल शब्दों के लिए भी प्रयोग होता है। मसलन कश्मीरी भाषा में अक्सर 'ज' की जगह 'ज़' आता है -
कश्मीरी को देवनागरी लिपि में लिखने के लिए 'ज़' का भारी प्रयोग किया जाता है। ऐसा ही अन्य दार्दी भाषाओँ में भी देखा गया है। मसलन शीना भाषा में संस्कृत के "द्र" और "भ्र" की जगह अक्सर "ज़" आता है -
* 'ज़ाच' - अर्थ: अंगूर, संस्कृत 'द्राक्ष' इसका मूल है
* 'ज़्रा' या 'ज़ा' - अर्थ:भाई, संस्कृत 'भ्रात' इसका मूल है 
असमिया भाषा में भी असमिया अक्षर জ়া (zô/ज़ॉ) का उच्चारण ज़ होता है - 
* 'পূজা' (puza/पुज़ा) - अर्थः 'पूजा'
* 'জীৱন' (ziwôn/ज़िवॉन) - अर्थः 'जीवन'
* 'জংঘল' (zôngghôl/ज़ॉंघॉल) - अर्थः 'जंगल'
* 'ৰজা' (rôza/रॉज़ा) - अर्थः 'राजा'
* 'জল' (zôl/ज़ॉल) - अर्थः 'जल' 
कई पश्चिमी पहाड़ी भाषाओँ में भी 'ज़' प्रचलित है, मसलन हिमाचल की कुछ पहाड़ी भाषाओँ में 'आज' को अक्सर 'आज़' ही बोला जाता है।

## ज और ज़ की सहस्वानिकी
कुछ पश्चिमी हिन्दीभाषी क्षेत्रों में 'ज़' और 'ज' की मुक्त सहस्वानिकी देखी जाती है जिसमें बोलने वाले अपनी पसंद के अनुसार 'ज' और 'ज़' का प्रयोग करते हैं और कभी 'ज़' की जगह 'ज' या कभी 'ज' की जगह 'ज़' बोल देते हैं -
* 'लहजे' की जगह 'लहज़ा' बोल देते हैं
* 'ज़ंजीर' की जगह 'ज़ंज़ीर', 'जंजीर' या 'जंज़ीर' बोल देते हैं
* अंग्रेज़ी बोलते हुए 'ऍजुकेटिड' (educated) की जगह 'ऍज़ुकेटिड' बोल देते हैं

## इन्हें भी देखिये
* देवनागरी
* अन्तर्राष्ट्रीय ध्वन्यात्मक वर्णमाला
* ज, झ़

## बाहरी कड़ियाँ
* यु-ट्यूब पर "महाराज़ा हो", एक मशहूर कश्मीरी शादी का गीत, जिसमें 'महाराजा' के स्थान पर 'महाराज़ा' का सही प्रयोग स्पष्ट है
* यु-ट्यूब पर साईं बाबा का एक कश्मीरी भजन "मनकर पूज़ा बवनाया सान", जिसमें कश्मीरी में 'पूज़ा' शब्द का सही प्रयोग स्पष्ट है (यहाँ 'पूजा' ग़लत होगा)
## सन्दर्भ


श्रेणी:देवनागरी वर्णमाला
श्रेणी:हिन्दी विकि डीवीडी परियोजना
श्रेणी:संघर्षी व्यंजन
चमक

**चमक**, **चमकीलापन** या **रोशनपन** दृश्य बोध का एक पहलु है जिसमें प्रकाश किसी स्रोत से उभरता हुआ या प्रतिबिंबित होता हुआ लगता है। दुसरे शब्दों में चमक वह बोध है जो किसी देखी गई वस्तु की प्रकाश प्रबलता से होता है। चमक कोई कड़े तरीके से माप सकने वाली चीज़ नहीं है और अधिकतर व्यक्तिगत बोध के बारे में ही प्रयोग होती है। चमक के माप के लिए प्रकाश प्रबलता जैसी अवधारणाओं का प्रयोग होता है।

## अन्य भाषाओं में
अंग्रेज़ी में "चमक" को "ब्राईटनॅस" (brightness) कहते हैं।

## चमक का बोध
कोई चीज़ कितनी चमकीली है वह बाक़ी के वातावरण पर भी निर्भर करता है। खगोलशास्त्र में तारों की सापेक्ष कांतिमान और निरपेक्ष कांतिमान को मापा जाता है, लेकिन यह माप अनुमानित ही होता है।

## इन्हें भी देखें
* प्रकाश प्रबलता
* दृश्य बोध
* निरपेक्ष कांतिमान
* सापेक्ष कांतिमान

## सन्दर्भ

श्रेणी:भौतिकी
श्रेणी:बोध
श्रेणी:खगोलशास्त्र
श्रेणी:हिन्दी विकि डीवीडी परियोजना
श्रेणी:प्रकाशमिति
श्रेणी:दृष्टि
निरपेक्ष कांतिमान

**निरपेक्ष कांतिमान** किसी खगोलीय वस्तु के अपने चमकीलेपन को कहते हैं। मिसाल के लिए अगर किसी तारे के निरपेक्ष कांतिमान की बात हो रही हो तो यह देखा जाता है कि यदि देखने वाला उस तारे के ठीक १० पारसैक की दूरी पर होता तो वह कितना चमकीला लगता। इस तरह से "निरपेक्ष कांतिमान" और "सापेक्ष कांतिमान" में गहरा अंतर है। अगर कोई तारा सूरज से बीस गुना ज़्यादा मूल चमक रखता हो लेकिन सूरज से हज़ार गुना दूर हो तो पृथ्वी पर बैठे किसी दर्शक के लिए सूरज का सापेक्ष कांतिमान अधिक होगा, हालाँकि दूसरे तारे का निरपेक्ष कांतिमान सूरज से अधिक है। निरपेक्ष कांतिमान और सापेक्ष कांतिमान दोनों को मापने की इकाई "मैग्निट्यूड" (magnitude) कहलाती है।

## अन्य भाषाओँ में
अंग्रेज़ी में "निरपेक्ष कांतिमान" को "एब्सोल्यूट मैग्निट्यूड" (absolute magnitude) और "सापेक्ष कांतिमान" को "अपैरॅन्ट मैग्निट्यूड" (apparent magnitude) कहते हैं।

## इन्हें भी देखें
* चमक
* सापेक्ष कांतिमान
* खगोलीय मैग्निट्यूड

## सन्दर्भ

श्रेणी:खगोलशास्त्र
श्रेणी:हिन्दी विकि डीवीडी परियोजना
श्रेणी:प्रेक्षणात्मक खगोलिकी
दक्षता

**दक्षता** (Efficiency) का सामान्य अर्थ यह है कि किसी कार्य या उद्देश्य को पूरा करने में लगाया गया समय या श्रम या ऊर्जा कितनी अच्छी तरह काम में आती है। 'दक्षता' का विभिन्न क्षेत्रों एवं विषयों में उपयोग किया जाता है और विभिन्न सन्दर्भों में इसके अर्थ में भी काफी भिन्नता पायी जाती है।

दक्षता एक मापने योग्य राशि है। ऊर्जा के रूपान्तरण की स्थिति में आउटपुट ऊर्जा और इनपुट उर्जा के अनुपात को दक,ham ak nibhanle  

;उदाहरण 
कोई ट्रांसफॉर्मर १००० किलोवाट विद्युत ऊर्जा लेकर अपने आउटपुट में जुड़े लोड को ९८० किलोवाट विद्युत ऊर्जा देता है, तो इसकी दक्षता 
:= (८९०/१०००) = ०.९८ = ९८% .

श्रेणी:ऊर्जा
श्रेणी:अर्थशास्त्र
श्रेणी:ऊष्मा अंतरण
श्रेणी:विचार की गुणवत्ताएँ
एकॉर्ड भाषा विद्यालय

**एकॉर्ड भाषा स्कूल** (फ़्रान्सीसी भाषा: *Accord École de langues*) एक विदेशी 1988 में बनाई गई भाषा के रूप में फ्रांस के शिक्षण के लिए एक बेहतर संस्थान है। हर साल, स्कूल 50 विभिन्न देशों से 5000 से अधिक छात्रों का स्वागत किया है और शिक्षा के फ्रेंच मंत्रालय से fle गुणवत्ता लेबल से सम्मानित किया गया.

## इतिहास

स्कूल ग्रैंड boulevards, पुराने शहर की दीवारों की साइट पर एक ठेठ पेरिस इमारत में स्थित है। लंबे समय से अपराध की Boulevard बुलाया गया के बाद थिएटर, पब और eateries की अपनी बारात के साथ, यह उन्नीसवीं सदी में बैरन Haussmann का काम जो पेरिस आधुनिकीकरण और एक नेटवर्क संरचना को जन्म दिया द्वारा पुनर्निर्मित किया गया, सेटिंग शहरी सिद्धांत में बेंचमार्क.

## शिक्षा - विज्ञान

स्कूल के मुख्य उद्देश्य की स्थिति और बाधाओं है कि वे सामाजिक जीवन में चेहरे और रणनीतियों सीखने के लिए कौशल है जो वे पहले से ही अपने फ्रेंच में संचार करने के लिए मातृभाषा में स्थानांतरण का विकास होगा लिए छात्रों को उजागर है।
व्याकरण भाषा का खेल, सिमुलेशन, इंटरैक्टिव गतिविधियों और विभिन्न अभ्यास के माध्यम से संचार के विभिन्न क्षणों के दौरान संपर्क किया है. 

## शिक्षा - विज्ञान

* **Board of Directors** : François Pfeiffer	

## सन्दर्भ

## बाहरी कड़ियाँ

* Official site (EN)
* Official site, junior section (EN)

श्रेणी:फ़्रांस
शंखपुष्पी

300px|right|thumb|कॉन्वल्वस अर्वेन्विस (Convolvulus arvenvis) का पुष्प 
**शंखपुष्पी** (वानस्पतिक नाम:*Convolvulus pluricaulis*) एक पादप है। शंख के समान आकृति वाले श्वेत पुष्प होने से इसे शंखपुष्पी कहते हैं। इसे क्षीरपुष्प (दूध के समान सफेद फूल वाले), 'मांगल्य कुसुमा' (जिसके दर्शन से मंगल माना जाता हो) भी कहते हैं। यह सारे भारत में पथरीली भूमि में जंगली रूप में पायी जाती हैं।

## परिचय
पुष्पभेद से शंखपुष्पी की तीन जातियाँ बताई गई हैं। श्वेत, रक्त, नील पुष्पी। इनमें से श्वेत पुष्पों वाली शंखपुष्पी ही औषधि मानी गई है।मासिक धर्म मे सहायक है।  शंखपुष्पी के क्षुप प्रसरणशील, छोटे-छोटे घास के समान होते हैं। इसका मूलस्तम्भ बहुवर्षायु होता है, जिससे 10 से 30 सेण्टीमीटर लम्बी, रोमयुक्त, कुछ-कुछ उठी शाखाएँ चारों ओर फैली रहती हैं। जड़ उंगली जैसी मोटी 1-1 इंच लंबी होती है। सिरे पर चौड़ी व नीचे सकरी होती है। अंदर की छाल और लकड़ी के बीच से दूध जैसा रस निकलता है, जिसकी गंध ताजे तेल जैसी दाहक व चरपरी होती है। तना और शाखाएँ सुतली के समान पतली सफेद रोमों से भरी होती हैं। पत्तियाँ 1 से 4 सेण्टीमीटर लंबी, रेखाकार, डण्ठल रहित, तीन-तीन शिराओं से युक्त होती हैं। पत्तियों के मलवे पर मूली के पत्तों सी गंध आती है।

फूल हल्के गुलाबी रंग के संख्या में एक या दो कनेर के फूलों से मिलती-जुलती गंध वाले होते हैं। फल छोटे-छोटे कुछ गोलाई लिए भूरे रंग के, चिकने तथा चमकदार होते हैं। बीज भूरे या काले रंग के एक ओर तीन धार वाले, दूसरी ओर ढाल वाले होते हैं। बीज के दोनों ओर सफेद रंग की झाई दिखती है। मई से दिसम्बर तक इसमें पुष्प और फल लगते हैं। शेष समय यह सूखी रहती है। गीली अवस्था में पहचानने योग्य नहीं रह पाती। श्वेत पुष्पा शंखपुष्पी के क्षुप दूसरे प्रकारों की अपेक्षा छोटे होते हैं तथा इसके पुष्प शंख की तरह आवर्त्तान्तित होते हैं।
शंखपुष्पी के आयुर्वेदिक गुण -कर्म और प्रभाव- शंखपुष्पी कषाय, स्निग्ध, पिच्छिल, तिक्त, मेध्य, रसायन, अपस्मार आदि मानसिक -रोगों को दूर करने वाली; स्मृति, कान्ति तथा बलवर्धक है। यह कुष्ठ कृमि और विष को नष्ट करती है। यह मेध्य, शामक, वाजीकरण, आक्षेपरोधी, कृमिघ्न, ज्वरघ्न होती हैं।  

## बाहरी कड़ियाँ
* शंखपुष्पी (मध्य भारत के सगंधीय और औषधीय पादप)
* शंखपुष्पी के फायदे
* शंखपुष्पी  (अखिल विश्व गायत्री परिवार]
* Flora Europaea: ''Convolvulus''
* Flora of China: ''Convolvulus''

## सन्दर्भ

*
श्रेणी:औषधीय पादप
अरुण मित्तल 'अद्भुत'

**डॉ॰ अरुण मित्तल ‘अद्भुत’** (जन्म 21 फ़रवरी 1985) एक हिन्दी कवि हैं।

पेशे से प्रबंधन के प्राध्यापक अरुण गजल, कविता, कहानी, लघुकथा, संस्मरण, लेख तथा फीचर विधाओं में अपनी लेखनी चला रहे हैं। अरुण अद्भुत का मुख्य स्वर “ओज” है। उनकी लगभग 300 रचनाएँ विभिन्न पत्र पत्रिकाओं में प्रकाशित हो चुकी हैं। एवं लगभग 50 कविताएँ, गजलें एवं लेख, हिन्दयुग्म, अनुभूति, नई कलम, काव्यांचल, रचनाकार, सृजनगाथा, आदि अंतरजाल पत्रिकाओं में प्रकाशित हो चुकी हैं, उन्हें अग्रवाल सभा, मानव कल्याण संघ, लायंस क्लब, सहित अनेक सामजिक एवं साहित्यिक संस्थाओं उनकी साहित्यिक प्रतिभा तथा साहित्यिक समर्पण के लिए सम्मानित किया है हाल ही में उन्हें सांस्कृतिक मंच, भिवानी ने राज्य स्तरीय राजेश चेतन काव्य पुरस्कार से सम्मानित किया है। == सन्दर्भ ==

## बाहरी कड़ियाँ
* https://web.archive.org/web/20100923161018/http://kavyanchal.com/parichay/?p=77
https://web.archive.org/web/20130131174956/http://www.arunmittal.com/about.php

श्रेणी:हिन्दी कवि
नर

[अंगूठाकार|[रोमन साम्राज्य|रोमन देवता मंगल (युद्ध के देवता) का प्रतीक अक्सर पुरुष सेक्स का प्रतिनिधित्व करने के लिए उपयोग किया जाता है। यह मंगल ग्रह के लिए भी खड़ा है और लोहे के लिए रासायनिक संकेत है ।]]
**नर** वो जीव जिसका लिंग है जो की छोटे मोबाइल गमेट्स पैदा करता हैं जिसे की स्पर्म या शुक्राणु भी कहते हैं। हर एक शुक्राणु एक मादा अंडे के साथ क्रिया कर एक गर्भ के रूप में विकास कर सकता हैं।

हर कोई प्रजाति इस पुरुष और स्त्री के पहचान से नहीं जानी जा सकती है। इंसानों और जानवरों में लिंग जहाँ लिंग (अंग) से बताया जा सकता हैं वही अन्य जीवो में यह कई अन्य बातों पर निर्भर करता हैं।

## इन्हें भी देखें
*लिंग
*पुरुष

## सन्दर्भ

श्रेणी:लिंग
खगोलीय मैग्निट्यूड

खगोलशास्त्र में **खगोलीय मैग्निट्यूड** या **खगोलीय कान्तिमान** किसी खगोलीय वस्तु की चमक का माप है। इसका अनुमान लगाने के लिए लघुगणक (लॉगरिदम) का इस्तेमाल किया जाता है। मैग्निट्यूड के आंकडे परखते हुए एक ध्यान-योग्य चीज़ यह है के किसी वस्तु का मैग्निट्यूड जितना कम हो वह वस्तु उतनी ही अधिक रोशन होती है। पृथ्वी पर बैठे हुए दर्शक के लिए -
* मैग्निट्यूड ६ से अधिक मैग्निट्यूड वाली वस्तुएँ इतनी धुंधली होतीं हैं के बिना दूरबीन के देखी ही नहीं जा सकती
* धुंधली-सी दिखने वाली एण्ड्रोमेडा गैलेक्सी का मैग्निट्यूड ३ है
* आकाश में सब से रोशन तारे, व्याध तारा, का मैग्निट्यूड -१ है
* पूनम के पूरे चाँद का मैग्निट्यूड -१३ है
* चढ़े हुए सूरज का मैग्निट्यूड -२७ है (यानि शुन्य से २७ कम)

## अन्य भाषाओं में
अंग्रेज़ी में "मैग्निट्यूड" को "magnitude" लिखते हैं।

## इतिहास
मैग्निट्यूड की प्रणाली की इजाद यूनानी खगोलशास्त्री हिप्पारकस ने की थी।

## इन्हें भी देखें
* चमक
* निरपेक्ष कांतिमान
* सापेक्ष कांतिमान

## सन्दर्भ


श्रेणी:खगोलशास्त्र
श्रेणी:हिन्दी विकि डीवीडी परियोजना
श्रेणी:खगोलिकी में मापन इकाईयाँ
भूगोलशास्त्री

**भूगोलशास्त्री** एक भौतिक वैज्ञानिक, सामाजिक वैज्ञानिक या मानवतावादी होते हैं, जिनका अध्ययन क्षेत्र भूगोल होता है। भूगोल पृथ्वी के प्राकृतिक पर्यावरण और मानव समाज के बीच के परस्पर संबंधों का अध्ययन है, जिसमें समाज और प्रकृति के बीच की बातचीत भी शामिल है। ग्रीक उपसर्ग "जियो" का अर्थ "पृथ्वी" और प्रत्यय "ग्राफी" का अर्थ "वर्णन" है, इसलिए भूगोलशास्त्री वह व्यक्ति होता है जो पृथ्वी का अध्ययन करता है। "भूगोल" शब्द का सबसे पहला उपयोग 1540 में मध्य फ्रांसीसी भाषा में हुआ माना जाता है।

हालांकि पारंपरिक रूप से भूगोलशास्त्रिओं को मानचित्र बनाने वाले लोग माना जाता था, लेकिन वास्तव में मानचित्र निर्माण का क्षेत्र मानचित्रकला कहलाता है, जो भूगोल का एक उपविभाग है। भूगोलशास्त्री केवल प्राकृतिक पर्यावरण या मानव समाज का अध्ययन नहीं करते, बल्कि इन दोनों के बीच के आपसी संबंधों का भी अध्ययन करते हैं। उदाहरण के लिए, वे अध्ययन करते हैं कि प्राकृतिक वातावरण मानव समाज में कैसे योगदान करता है और मानव समाज प्राकृतिक वातावरण को कैसे प्रभावित करता है।

विशेष रूप से, भौतिक भूगोलशास्त्री प्राकृतिक पर्यावरण का अध्ययन करते हैं, जबकि मानव भूगोलशास्त्री मानव समाज और संस्कृति का अध्ययन करते हैं। कुछ भूगोलशास्त्री जीआईएस (भौगोलिक सूचना तंत्र) के विशेषज्ञ होते हैं और स्थानीय, राज्य और संघीय सरकारी एजेंसियों के साथ-साथ पर्यावरण और इंजीनियरिंग फर्मों में भी काम करते हैं।

जोहान्स वरमीर द्वारा बनाई गई पेंटिंग्स "भूगोलशास्त्री" और "खगोलशास्त्री" दोनों को उस समय के यूरोप में वैज्ञानिक जिज्ञासा के बढ़ते प्रभाव और प्रमुखता का प्रतीक माना जाता है, जब ये पेंटिंग्स 1668-69 में बनाई गई थीं।

## इन्हें भी देखें
*भूगोल
*मानव भूगोल
*भूगोलशास्त्रिओं की सूची
*भूगोल की रूपरेखा
*भौतिक भूगोल

## सन्दर्भ

## बाहरी कड़ियाँ
* 

***<small></small>***


श्रेणी:शैक्षणिक विषय
श्रेणी:मानविकी व्यवसाय
श्रेणी:विज्ञान व्यवसाय
श्रेणी:सामाजिक विज्ञान व्यवसाय
कर्क तारामंडल

**कर्क** या **कैन्सर** (अंग्रेज़ी: Cancer) तारामंडल राशिचक्र का एक तारामंडल है। यह तारामंडल काफ़ी छोटा है और इसके तारे धुंधले दिखाई देते है। पुरानी खगोलशास्त्रिय पुस्तकों में इसे अक्सर एक केंकड़े के रूप में दर्शाया जाता था। आकाश में इसके पश्चिम में मिथुन तारामंडल होता है और इसके पूर्व में सिंह तारामंडल।

## तारे
वृष तारामंडल में पाँच मुख्य तारे हैं, हालांकि वैसे इसमें ७६ ज्ञात तारे स्थित हैं जिनको बायर नाम दिए जा चुके हैं। वैज्ञानिकों को सन् २०१० तक इनमें से दो के इर्द-गिर्द गृह परिक्रमा करते हुए पा लिए थे। इनमें से एक "५५ कैंक्राई" नाम का तारा था जिसके ग्रहीय मंडल में ४ गैस दानव और एक भूमीय गृह मिल चुके थे। इसके भूमीय गृह की ५५ कैंक्राई के वासयोग्य क्षेत्र‎ में होने की संभावना थी। इस तारामंडल के कुछ अन्य मुख्य तारे इस प्रकार थे -

## चित्रदीर्घा

CancerCC.jpg|बिना दूरबीन के रात में कर्क तारामंडल की एक तस्वीर (जिसमें काल्पनिक लक़ीरें डाली गयी हैं)


## इन्हें भी देखें
* 55 कैंक्राई तारा
* तारामंडल
* कर्क राशि

## सन्दर्भ

श्रेणी:तारामंडल
श्रेणी:हिन्दी विकि डीवीडी परियोजना
*
सिंह तारामंडल

thumb|'''सिंह तारामंडल'''
thumb|सन् १८२५ में इंग्लॅण्ड में छपी सिंह तारामंडल के तारों के ऊपर बनी एक तस्वीर
**सिंह** या **लिओ** (अंग्रेज़ी: Leo) तारामंडल राशिचक्र का एक तारामंडल है। पुरानी खगोलशास्त्रिय पुस्तकों में इसे अक्सर एक बब्बर शेर के रूप में दर्शाया जाता था। आकाश में इसके पश्चिम में धुंधला-सा कर्क तारामंडल होता है और इसके पूर्व में कन्या तारामंडल।

## तारे
सिंह तारामंडल में १५ मुख्य तारे हैं, हालांकि वैसे इसमें ९२ ज्ञात तारे स्थित हैं जिनको बायर नाम दिए जा चुके हैं। वैज्ञानिकों को सन् २०१० तक इनमें से ११ के इर्द-गिर्द गृह परिक्रमा करते हुए पा लिए थे। मघा उर्फ़ रॅग्युलस (α Leonis) और उत्तर फाल्गुनी उर्फ़ दनअबोला (β Leonis) इन में से दो बड़े तारे हैं। इस तारामंडल में बहुत सी मॅसिये वस्तुएँ‎ भी स्थित हैं।

## इन्हें भी देखें
* तारामंडल
* सिंह राशि

## सन्दर्भ

*
श्रेणी:तारामंडल
श्रेणी:हिन्दी विकि डीवीडी परियोजना
हिन्दी पत्रकारिता दिवस

हिन्दी पत्रकारिता क्षेत्र में स्वयं में हिन्दी पत्रकारिता के संस्थान व स्तम्भ हो चुके सभी मार्गदर्शक, अग्रज, मित्र, एवं नवांकुरित पत्रकार बन्धु / भगिनी सभी को हिन्दी पत्रकारिता दिवस की हार्दिक शुभकामनाए |

लगभग दो शताब्दी पूर्व ब्रिटिश कालीन भारत में जब तत्कालीन हिन्दुस्तान में दूर दूर तक मात्र अंग्रेजी, फ़ारसी, उर्दू एवं बांग्ला भाषा में अखबार छपते थे, तब देश की राजधानी “कलकत्ता” में “कानपुर” के रहने वाले वकील पण्डित जुगल किशोर शुक्ल जी ने अंग्रेजों की नाक के नीचे हिन्दी पत्रकारिता के इतिहास की आधारशिला रखी, जिसपर आज आप सभी ने भव्य भवन खड़े किए है। उस आधारशिला का नाम था “उदन्त मार्तण्ड”, जिसने अंग्रेजों की नाक में इस कदर खुजली कर दी की उसका प्रकाशन डेढ़ वर्ष से अधिक न हो सका। इस साप्ताहिक के प्रकाशक एवं सम्पादक आदरणीय शुक्ल जी ने 30 मई 1826 को “उदन्त मार्तण्ड” का पहला अंक प्रकाशित किया था | जिसके परिप्रेक्ष्य में 30 मई का दिन हिन्दी पत्रकारिता का उद्भव कहलाया, और हम हिन्दी पत्रकारिता दिवस बनाते है। प्रत्येक मंगलवार को प्रकाशित होने वाले इस साप्ताहिक अखबार में “उदन्त मार्तण्ड” में हिन्दी भाषा के “बृज” और “अवधी” भाषा का मिश्रण होता था। पत्र वितरण में अंग्रेजों द्वारा लगातार डाक शुल्क में छूट न दिये जाने के कारण इसका 79वाँ और आखिरी अंक दिसम्बर 1827 में प्रकाशित हुआ। इस समाचार पत्र के पहले अंक की 500 प्रतियाँ प्रकाशित हुयी थी।

**हिन्दी पत्रकारिता दिवस** 30 मई को मनाया जाता है। इसी तिथि को पण्डित युगुल किशोर शुक्ल ने 1826 में प्रथम हिन्दी समाचार पत्र उदन्त मार्तण्ड का प्रकाशन आरम्भ किया था।

## बाहरी कड़ियाँ

श्रेणी:दिवस
श्रेणी:हिन्दी
मेष तारामंडल

thumb|मेष तारामंडल
thumb|बिना दूरबीन के रात में मेष तारामंडल की एक तस्वीर (जिसमें काल्पनिक लक़ीरें डाली गयी हैं)
**मेष** या **एरीज़** (अंग्रेज़ी: Aries) तारामंडल राशिचक्र का एक तारामंडल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें से एक है और अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में भी यह शामिल है। पुरानी खगोलशास्त्रिय पुस्तकों में इसे अक्सर एक भेड़े (पुरुष भेड़) के रूप में दर्शाया जाता था।

## तारे
मेष तारामंडल में दस मुख्य तारे हैं, हालांकि वैसे इसमें ६७ ज्ञात तारे स्थित हैं जिनको बायर नाम दिए जा चुके हैं। सन् २०१० तक इनमें से ६ के इर्द-गिर्द गृह मिले हैं।

## इन्हें भी देखें
* तारामंडल
* मेष राशि

## सन्दर्भ

*
श्रेणी:तारामंडल
श्रेणी:हिन्दी विकि डीवीडी परियोजना
वृष तारामंडल

**वृष** (अंग्रेज़ी: Taurus) तारामंडल राशिचक्र का एक तारामंडल है। पृथ्वी के उत्तरी भाग (गोलार्ध या हेमिस्फेयर) में यह एक बड़ा और आकाश में साफ़ चमकता हुआ तारामंडल है। पुरानी खगोलशास्त्रिय पुस्तकों में इसे अक्सर एक सांड के रूप में दर्शाया जाता था।
thumb|वृष तारामंडल
thumb|बिना दूरबीन के रात में वृष तारामंडल की एक तस्वीर (जिसमें काल्पनिक लक़ीरें डाली गयी हैं)
## तारे
वृष तारामंडल में १९ मुख्य तारे हैं, हालांकि वैसे इसमें १३२ ज्ञात तारे स्थित हैं जिनको बायर नाम दिए जा चुके हैं। वैज्ञानिकों को सन् २०१० तक इनमें से ५ के इर्द-गिर्द गृह होने की शंका थी। वृष तारामंडल के क्षेत्र में सब से चमकीला तारा रोहिणी (अंग्रेज़ी में Aldebaran) है, जो एक हलके नारंगी रंग का तारा है। इसका दूसरा सब से रोशन तारा बेटा टाओरी है, जो एक लाल दानव तारा है।

## इन्हें भी देखें
* रोहिणी तारा
* बेटा टाओरी तारा
* तारामंडल
* वृष राशि

## सन्दर्भ

श्रेणी:तारामंडल
*
श्रेणी:हिन्दी विकि डीवीडी परियोजना